Foto: Reuters Turkiya Bosh shtabi Suriya bilan chegaradagi qo‘shinlarni oshirilgan jangovar tayyorgarlik holatiga keltirish haqida topshiriq berdi. Bu haqda Anadolu xabar qilmoqda. Xabarlarga ko‘ra, Suriya bilan chegaraga zirhli texnika yetib kelgan. Eslatib o‘tamiz, avvalroq Turkiya prezidenti Rajab Toyyib Erdo‘g‘an mamlakat mintaqadagi terrorchilarni tezda yo‘q qilishi va buni Suriyaning Afrin hamda Manbij tumanlaridan boshlashi haqida ma’lum qilgandi. Xususan, chegaraoldidagi G‘aziantep viloyatidagi 15 ta harbiy avtomobildan iborat kolonna yuborildi. Texnika va harbiy xizmatchilar Turkiyaning turli harbiy qismlaridan chegaraga olib o‘tilmoqda.